Vitézy Dávid leült a Wizz Air vezérével, és világossá tette, hogy a kormány elvárja a szigorú szabályok betartását

Közös munkacsoportot hoz létre a Közlekedési és Beruházási Minisztérium és a Wizz Air annak vizsgálatára, hogyan csökkenthető tovább a főváros környéki légtér terhelése a mélyalvási időszakban – erről Vitézy Dávid közlekedési és beruházási miniszter számolt be Facebook-oldalán, miután egyeztetett Váradi Józseffel, a légitársaság vezérigazgatójával.